CELEX: 62021CN0626
Language: da
Date: 2021-10-11 00:00:00
Title: Sag C-626/21: Anmodning om præjudiciel afgørelse indgivet af Verwaltungsgerichtshof (Østrig) den 11. oktober 2021 — Funke Sp. z o.o.

24.1.2022   
            
            
               DA
            
            
               Den Europæiske Unions Tidende
            
            
               C 37/13
            
         
      Anmodning om præjudiciel afgørelse indgivet af Verwaltungsgerichtshof (Østrig) den 11. oktober 2021 — Funke Sp. z o.o.
      (Sag C-626/21)
      (2022/C 37/18)
      Processprog: tysk
      
         Den forelæggende ret
      
      Verwaltungsgerichtshof
      
         Parter i hovedsagen
      
      
         Revisionsappellant: Funke Sp. z o.o.
      
         Sagsøgte myndighed: Landespolizeidirektion Wien
      
         Præjudicielle spørgsmål
      
      Skal
      
                  —
               
               
                  Europa-Parlamentets og Rådets direktiv 2001/95/EF af 3. december 2001 om produktsikkerhed (1) i almindelighed, EFT 2002, L 11, s. 4, som ændret ved forordning (EF) nr. 765/2008 (2), EUT 2008, L 218, s. 30, og forordning (EF) nr. 596/2009 (3), EUT 2009, L 188, s. 14 (herefter »direktiv 2001/95/EF«), navnlig artikel 12 i dette direktiv og bilag II hertil,
               
            
                  —
               
               
                  Europa-Parlamentets og Rådets forordning (EF) nr. 765/2008 af 9. juli 2008 om kravene til akkreditering og markedsovervågning i forbindelse med markedsføring af produkter og om ophævelse af Rådets forordning (EØF) nr. 339/93, EUT 2008, L 218, s. 30 (herefter »forordning nr. 765/2008«), navnlig forordningens artikel 20 og 22, samt
               
            
                  —
               
               
                  Kommissionens gennemførelsesafgørelse (EU) 2019/417 af 8. november 2018 om retningslinjer for forvaltningen af EU-systemet for hurtig udveksling af oplysninger (RAPEX), jf. artikel 12 i direktiv 2001/95/EF om produktsikkerhed i almindelighed, og det tilknyttede meddelelsessystem (4), EUT 2019, L 73, s. 121 (herefter »RAPEX-retningslinjerne«), fortolkes således,
               
            
                  1.
               
               
                  at der af disse bestemmelser umiddelbart følger en ret for en erhvervsdrivende til at supplere en RAPEX-meddelelse?
               
            
                  2.
               
               
                  at Europa-Kommissionen (Kommissionen) har kompetence til at træffe afgørelse om en sådan anmodning?
                  eller
               
            
                  3.
               
               
                  at myndigheden i den pågældende medlemsstat har kompetence til at træffe afgørelse om en sådan anmodning?
                  (Såfremt det tredje spørgsmål besvares bekræftende)
               
            
                  4.
               
               
                  at retsbeskyttelsen ved (nationale) domstole i forbindelse med en sådan afgørelse er tilstrækkelig, når den ikke indrømmes enhver erhvervsdrivende, men kun den erhvervsdrivende, der er berørt af den (obligatoriske) foranstaltning, i forbindelse med den (obligatoriske) foranstaltning, der træffes af myndigheden?
               
            
         (1)  EFT 2002, L 11, s. 4.
      
         (2)  Europa-Parlamentets og Rådets forordning (EF) nr. 765/2008 af 9.7.2008 om kravene til akkreditering og markedsovervågning i forbindelse med markedsføring af produkter og om ophævelse af Rådets forordning (EØF) nr. 339/93 (EUT 2008, L 218, s. 30).
      
         (3)  Europa-Parlamentets og Rådets forordning (EF) nr. 596/2009 af 18.6.2009 om tilpasning til Rådets afgørelse 1999/468/EF af visse retsakter, der er omfattet af proceduren i traktatens artikel 251, for så vidt angår forskriftsproceduren med kontrol — Tilpasning til forskriftsproceduren med kontrol — Del 4 (EUT 2009, L 188, s. 14).
      
         (4)  EUT 2019, L 73, s. 121.